GLAVNE 

MOLITVE 


i izvaci iz katekizma za katolike 
istočnog obreda (grkokatolike) 


ZNAK SVETOG KRIŽA: 

U ime Oca i Sina i Duha Svetoga. 

Amen. 

MOLITVA GOSPODNJA: 

Oče naš, koji jesi na nebesima, sveti se 
ime Tvoje. Dođi kraljevstvo Tvoje. Budi 
volja Tvoja kako na nebu tako i na zemlji. 
Kruh naš svagdanji daj nam danas. I-otpu- 
sti nam duge naše, kako i mi otpuštamo 
dužnicima našim. I ne uvedi nas u napast, 
nego izbavi nas od zla. Amen. 

(STAROSLAVENSKI) 

Otče naš ', iže jesi na nebesjeh, da svjatitsja 
imja Tvoje , da priidet carstvije Tvoje: da 
budet volja Tvoja, jako na nebesi i na zemlji. 
Hljeb naš nasuščnij dažd nam dnes, i ostavi 
nam dolgi našja, jakože i mi ostavljajem 
dolžnikom našim: i ne vovedi nas vo isku~ 
šenije, no izbavi nas od lukavago. Amin. 

MOLITVA MAJCI BOŽJOJ: 

Zdravo, Marijo, milosti puna, Gospodin s 
tobom, blagoslovljena ti među ženama, i 
blagoslovljen plod utrobe tvoje, Isus. Sve- 
ta Marijo, Majka Božja, moli za nas greš- 
nike, sada i na času smrti naše. Amen. 

MOLITVA PRESVETOJ 
BOGORODICI: 

Bogorodice Djevo, raduj se, milosti puna, 
Marijo: Gospodin s tobom, blagos- 
lovljena ti među ženama i blagoslovljen 
plod utrobe tvoje, jer si rodila Krista Spa- 
sitelja, Otkupitelja duša naših. 

(STAROSLAVENSKI) 

Bogorodice Djevo , raduj sja, blagodatnoj a 
Marije, Gospod s toboju. Blagoslovena ti vo 
ženah, i blagosloven plod čreva tvojego:jako 
rodila jesi Hrista Spasa, Izbavitelja dušam 
našim . 

MOLITVA PRESVETOM 
TROJSTVU: 

Slava Ocu i Sinu i Duhu Svetomu. Kako 
bijaše na početku, tako i sada i vazda i u 
vijeke vjekova. Amen. 



SIMBOL VJERE: 

Vjerujem u jednoga Boga, Oca svemogu- 
ćega, stvoritelja neba i zemlje, svega vid- 
ljivoga i nevidljivoga. I u jednoga 
Gospodina Isusa Krista jednorođenoga 
Sina Božjega. Rođenog od oca prije svih 
vjekova. Boga od Boga, svjetlo od svjetla, 
pravoga Boga od pravoga Boga. Rođena, 
nestvorena, istobitna s Ocem po kome je 
sve stvoreno. Koji je radi nas ljudi i radi 
našega spasenja sišao s nebesa. I utjelovio 
se po Duhu Svetom od Marije Djevice i 
postao čovjekom. Raspet također za nas 
pod Poncijem Pilatom, mučen i pokopan. 
I uskrsnuo treći dan po Svetom Pismu. I 
uzašao na nebo, sjedi s desne Ocu. I opet 
će doći u slavi suditi žive i mrtve, i njego- 
vu kraljevstvu neće biti kraja. I u Duha 
Svetoga, Gospodina i životvorca koji izla- 
zi od Oca i Sina. Koji se s Ocem i Sinom 
skupa časti i zajedno slavi, koji je govorio 
po prorocima. I u jednu svetu katoličku i 
apostolsku Crkvu. Ispovjedam jedno kr- 
štenje za oproštenje grijeha. Iščekujem 
uskrsnuće mrtvih. I život budućeg vijeka. 
Amen. 

PREDPRIČESNA MOLITVA: 

Vjerujem, Gospode, i priznajem, da si Ti 
zaista Krist Sin Boga živoga, koji si došao 
na svijet da spasiš grešnike, od kojih sam 
prvi (prva) ja. 

Za učesnike Tvoje tajne večere primi me 
danas, Sine Božji, jer ja neću izdati tajne 
Tvojim neprijateljima, niti ću Ti poljubac 
dati kao Juda, već Ti (se) kao razbojnik 
priznajem: 

Spomeni se mene, Gospode, kad dođeš u 
kraljevstvo svoje. 

Spomeni se mene, Vladaru, kad dođeš u 
kraljevstvo svoje. 

Spomeni se mene, Sveti, kad dođeš u kra- 
ljevstvo svoje. 

Da mi ne bude pričest Tvojih tajna, Gos- 
pode, na sud niti na osudu, nego na 
ozdravljenje duše i tijela. Bože, budi mi- 
losrdan meni griješnom. Bože, očisti gri- 
jehe moje i smiluj mi se. Bez broja 
sagriješili, Gospode, oprosti mi. 



MOLITVA PRIJE SVETE 
ISPOVJEDI: 

Skrušeno ispovijedam sve svoje grijehe 
od svoje prošle ispovijedi, (reci kad si se 
prošli put ispovijedio, a iza toga reci 
grijehe). 

MOLITVA POSLIJE SVETE 
ISPOVJEDI: 

Kajem se od sveg srca, što uvrijedih Boga, 
najveće i najmilije dobro. Mrzim sve 
svoje grijehe i čvrsto odlučujem, da ću se 
popraviti i da više neću griješiti. 

NAJČEŠĆI ODGOVORI KOD 
SVETE LITURGIJE: 


Svećenik: Pomolimo se 

Gospodu. 

Narod: Gospode pomiluj. 

Svećenik: Molimo od Gospoda. 

Narod: Podaj Gospode. 

Svećenik: Mir svima. 

Narod: I s duhom Tvojim. 

Svećenik: I u vijeke vjekova. 

Narod: Amen. 

Svećenik: Kristu Bogu 

predajmo. 

Narod: Tebi Gospođe. 


Nakon prvog čitanja odgovaramo: 
Aleluja, aleluja, aleluja. 

Prije i poslije Evanđelja 
odgovaramo: 

Slava Tebi Gospodine, slava Tebi. 

MOLITVA ZA POKOJNE: 

Pokoj vječni daruj im. Gospodine. 

I svijetlost vječna svjetlila im. 

Počivali u miru. 

Amen. 

MOLITVA ANĐELU ČUVARU: 

Anđele čuvaru mili 

- svojom snagom me zakrili! 
Prema Božjem obećanju 

- čuvaj mene noću, danju! 
Osobito pak me brani 

- da mi dušu grijeh ne rani! 

A kad s ovog svijeta pođem 

- sretno da u nebo dođem, 
da se ondje s tobom mogu 

-vijekom klanjat dragom Bogu! 



DESET ZAPOVJEDI BOŽJIH: 

1. Ja sam Gospodin Bog tvoj: 

Nemaj drugih bogova uz mene. 

2. Ne izusti imena Gospodina Boga svo- 
ga uzalud. 

3. Spomeni se, da svetkuješ dan Gospod- 
nji. 

4. Poštuj oca i majku, da dugo živiš i do- 
bro ti bude na zemlji. 

5. Ne ubij. 

6. Ne sagriješi bludno. 

7. Ne ukradi. 

8. Ne reci lažna svjedočanstva. 

9. Ne poželi tuđeg ženidbenog druga. 

10. Ne poželi nikave tuđe stvari. 

SEDAM SVETIH SAKRAMENATA: 

1. Krštenje. 

2. Potvrda (miropomazanje). 

3. Sveta pričest. 

4. Ispovjed. 

5. Bolesničko pomazanje. 

6. Svećenički red. 

7. Ženidba 

OSAM BLAŽENSTAVA 

1. Blaženi siromašni u duhu, jer je njiho- 
vo kraljevstvo nebesko. 

2. Blaženi žalosni, jer će se utješiti. 

3. Blaženi krotki, jer će baštiniti zemlju. 

4. Blaženi koji gladuju i žeđaju pravde, 
jer će se nasititi (pravde). 

5. Blaženi milosrdni, jer će milosrđe po- 
stići. 

6. Blaženi, koji su čista srca, jer će gledati 
Boga. 

7. Blaženi miroljubivi, jer će se zvati sino- 
vi Božji. 

8. Blaženi, koji su progonjeni radi pra- 
vednosti, jer je njihovo kraljevstvo 
nebesko. 



POSLJEDNJE ČOVJEKOVE STVARI: 

Smrt, sud, nebesko blaženstvo za dobre, a 
pakao za zle. 

DJELA MILOSRĐA: 

Tjelesna: 

Gladna nahraniti, žedna napojiti, siroma- 
ha odjenuti, putnika primiti, bolesna i za- 
robljena pohoditi, mrtva pokopati. 

Duhovna: 

Dvoumna savjetovati, neuka poučiti, gri- 
ješnika pokarati, žalosna i nevoljna utješiti, 
uvredu oprostiti, nepravdu strpljivo pod- 
nositi, za žive i mrtve Boga moliti. 

DVIJE ZAPOVJEDI LJUBAVI: 

1. Ljubi Gospodina Boga svoga svim sr- 
cem svojim i svom dušom svojom. 

2. Ljubi bližnjega svoga kao sama sebe. 

VAŽNIJI CRKVENI PROPISI: 

Ženidbu sklapajte pred svećenikom. 

Djecu čim prije donesite na krštenje. 

Djecu katolički odgajajte i šaljite na vjer- 
sku pouku. 

U bolesti ili smrtnoj pogibelji pozovite sve- 
ćenika i primite sakramente bolesničkog 
pomazanja, ispovijedi i pričesti. 

PET CRKVENIH ZAPOVJEDI: 

1. Svetkuj zapovijedane blagdane i slušaj 
pobožno svetu Misu u nedjelju i zapo- 
vijedane blagdane. 

2. Posti određene poste i određene dane 
ne mrsi. 

3. Svake se godine najmanje jedanput is- 
povijedi i o Uskrsu pričesti. 

4. Drži se ženidbenih zakona svete Cr- 
kve. 

5. Doprinosi za crkvene potrebe. 

SEDAM DAROVA DUHA SVETOGA: 

1. Mudrost. 2. Razum. 3. Savjet. 4. Jakost. 

5. Znanje. 6. Pobožnost. 7. Strah Božji. 


Izdao: Ured Stolnog i Žumberačkog dekanata križevačke 
biskupije. Odgovara: Milan Vranešić, dekan. 


Tisak: TISKARA PULJKO, Zagreb 



